Հուշարձան՝ նվիրված ՀՕՄ-ի 100-ամյակին

Հուշարձան՝ նվիրված ՀՕՄ-ի 100-ամյակին, գտնվում է Երևանի Շենգավիթ համայնքում՝ Կոմիտասի անվան զբոսայգում, տեղադրվել է 2011 թ.-ին։

Հեղինակ 
 Քանդակագործ՝ Գևորգ Գևորգյան

Տվյալներ 
Հուշարձանը ներկայացնում է հայ կնոջ կերպարը, որն իր թևերի մեջ է համախմբում հայրենիքի և սփյուռքի հայերին, որոնք ներկայացված են կռունկների տեսքով և իրենց շրջանաձև թռիչքով պատկերում են հայ ժողովրդի միասնությունն ու մեկ ամբողջություն լինելու իրողությունը։

Պատմություն 
Հուշարձանի բացումը տեղի է ունեցել 2011 թ. հոկտեմբերի 6-ին, որին ներկա են եղել Հայ օգնության միության (ՀՕՄ) կենտրոնական վարչության անդամներ Շաքե Պասմաճյանը, Մայդա Մելքոնյանը, պաշտոնյաներ, տեղի և արտասահմանյան տարբեր կազմակերպությունների ներկայացուցիչներ, ՀՕՄ-ի՝ արտերկրից ժամանած անդամներ։

Հուշարձանը տեղադրվել է ամուսիներ Ջորջ և Շաքե Պասմաճյանների հովանավորությամբ։

Ծանոթագրություններ 

Երևանի հուշարձաններ
Գևորգ Գևորգյանի քանդակներ
Կանանց հուշարձաններ
2011 հիմնադրումներ Հայաստանում